John Hubert Marshall

Džonas Hubertas Maršalas (, 1876 m. kovo 19 d. Česteris – 1958 m. rugpjūčio 17 d. Gildfordas) – anglų archeologas.

 Biografija 
Studijavo Kembridžo universitete. 1898-1901 m. tyrė Kretos archeologinius paminklus. 1902-1931 m. britų administracijos Indijoje vyr. archeologas.

 Mokslinė veikla 
1913 m. pradėjo Taksilos tyrinėjimus, 1918 m. įkūrė Taksilos muziejų. 1921-1922 m. atkasė Mohendžo Darą ir Harapą (dab. Pakistanas), atrado Indo slėnio civilizaciją. Po 1933 m. kasinėjo kitas archeologines vietoves, taip pat Sanči ir Sarnatho centrus. Pradėjo aktyviai kataloguoti radinius, juos konservuoti, leido indams dalyvauti archeologiniuose tyrinėjimuose.

Paskelbė daugiau kaip 20 archeologijos veikalų, archeologinių kasinėjimų ataskaitų.

 Bibliografija 
 A Guide to Sanchi. Calcutta: Superintendent, Government Printing. 1918.
 Conservation Manual (Restauravimo pradžiamokslis) 1923.
 The Bagh Caves in the Gwalior State. London: The India Society. 1927.
 Mohenjo-Daro and the Indus Valley Civilization. (Mohendžo Daras ir Indo slėnio civilizacija) 1931.
 The Buddhist Art of Gandhara: the Story of the Early School, Its Birth, Growth and Decline. Cambridge: Cambridge University Press. 1960.
 A Guide to Taxila. Cambridge: Cambridge University Press. 4th ed. 1960.
 The Monuments of Sanchi, su Alfredu Fušė, (3 t.).
 Taxila, an lllustrated Account of Archaeological Excavations Carried out at Taxila Under the Orders of the Government of India Between the Years 1913 and 1934 (Taksila: iliustruota archeologinių kasinėjimų, vykdytų Taksiloje pagal Indijos vyriausybės Įsakymą 1913-1934 metais, ataskaita), 1951.

 Šaltiniai 

Kategorija:Anglijos archeologai